EkBass/fiwiki-20250220-pages-articles huggingface dataset:
Luola

Luola on kallioperässä tai maaperässä oleva luonnonvoimien muodostama onkalo. Monet eläimet ja alkukantaiset ihmiset ovat eläneet luoliin rakentamissaan pesissä. Ihmisistä luolia ovat käyttäneet esimerkiksi sotapakolaiset, shamaanit, rikolliset, saarnaajat ja erakot. Luolat ovat toimineet myös kirkkoina. Luolien tutkimista kutsutaan speleologiaksi. == Luolien synty == Luolat jaetaan alkuperän perusteella primääriluoliin ja sekundäärisiin luoliin. Primääriluola muodostuu samalla kun kivi sen ympärillä muuttuu kiinteäksi (esimerkiksi laavatunneli), sekundäärinen luola taas muodostuu ympäröivän kiven jo kiinteydyttyä tai kerrostuttua. Suurin osa luolista on sekundäärisiä, ja sekundääriluolia voi syntyä monella eri tavalla. Esimerkiksi kalkkikiveen muodostuu karstiluolia veden syövyttäessä kalkkikiveen onkalon. Kiviainekseen, joka ei sisällä kalsiumkarbonaattia (esimerkiksi graniitti), ei vesi voi syövyttää onkaloita, mutta vaikkapa jääkauden aiheuttamat maankuoren liikkeet saattavat halkoa kalliota tai pinota lohkareita röykkiöiksi siten, että lohkareiden väliin muodostuu koloja. Mikäli tällainen kolo on riittävän suuri, se voidaan katsoa luolaksi. thumb|250px|Susiluola Kristiinankaupungissa. == Luolat Suomessa == Suomen graniittivoittoisessa kallioperässä primääriluolia ei esiinny ja monet sekundääriluolatyypitkin ovat harvinaisia. Suomessa luolaksi määritellään kallioperän tai maaperän onkalo, johon mahtuu mukavasti ainakin 2–3 ihmistä, tai kalliolipat tms. suuret tilat, joiden alle voi leiriytyä ainakin 10 ihmistä. Myös pienempi onkalo, jolla on geologista tai historiallista arvoa, voidaan laskea luolaksi.On Finnish Caves, Kejonen, Aimo, 1997 Tyypillisimpiä luolia Suomessa ovat jääkauden muovaamat lohkareluolat, esimerkiksi Pahojärven piilokirkko. Suomessa on löydetty noin 1 000 luolaa.Tuhannen luolan maa, Suomen luonto 2/2002 == Katso myös == * Luolatutkimus * Luolasukellus * Sarawakin onkalo * Torholan luola == Lähteet == == Kirjallisuutta == * == Aiheesta muualla == * Suomen luolaseura * Suomen luolat Retkipaikassa * Luokka:Seulonnan keskeiset artikkelit
Ford Focus

Ford Focus on Fordin vuodesta 1998 lähtien valmistama alemman keskiluokan automalli, joka korvasi Euroopan ja Pohjois-Amerikan markkinoilla Ford Escortin ja Aasiassa sekä Oseaniassa Ford Laserin. == Yleistä == Euroopassa Focusta on valmistettu Saksassa Saarlouisissa, elokuusta 1998 lähtien Espanjan Valenciassa ja vuoden 2002 heinäkuusta lähtien Venäjällä Pietarissa. Valenciassa valmistui miljoonas Focus huhtikuussa 2004. Euroopan ulkopuolisia valmistuspaikkoja ovat muiden muassa Yhdysvallat, Kiina, Taiwan, Filippiinit ja Meksiko. Focusta myytiin Yhdysvalloissa aluksi pienin eroavaisuuksin vuosina 1999–2004. Tämän jälkeen Euroopassa esiteltiin Focuksen toinen sukupolvi, mutta yhdysvaltalainen malli sai vain pienen kasvojenkohotuksen. Vuonna 2007 eurooppalainen ja yhdysvaltalainen Focus erotettiin täysin omiksi malleikseen. Vuonna 2010 tuli markkinoille uusi kolmannen sukupolven Focus, joka on samanlainen kaikkialla maailmassa. Vuosina 2001 ja 2002 Focus oli myydyin auto maailmassa. Samalla siitä tuli historian ensimmäinen auto, joka voitti Vuoden auto -tittelin sekä Euroopassa (1999) että Yhdysvalloissa. Ford Focus on menestynyt hyvin myös ralliautoilussa. Ensimmäisen kilpailun autolla ajoi Colin McRae Monte Carlossa vuonna 1999. Hänen suorituksensa kuitenkin hylättiin sääntöjenvastaisen vesipumpun takia. Ford tiedotti syksyllä 2018 tuovansa vuonna 2021 markkinoille täysin autonomisesti ajavan Focuksen. == Ford Focus I (1998–2004) == == Ford Focus II (2004–2010) == == Ford Focus III (2010–2019) == == Ford Focus IV (2018–) == == Katso myös == * Ford C-Max * Ford Focus (Pohjois-Amerikka) * Ford Focus WRC * Ford Focus RS WRC 06 == Lähteet == == Aiheesta muualla == Focus Luokka:C-segmentin autot Luokka:Seulonnan keskeiset artikkelit
Snopes

Snopes eli Urban Legend Reference Pages on vuodesta 1995 toiminut yhdysvaltalainen verkkosivusto, joka pyrkii kumoamaan tai vahvistamaan laajalle levinneitä kaupunkitarinoita, internet-huhuja, ketjukirjeitä ja muita epävarmaa alkuperää olevia tarinoita.Neil Henry, American Carnival: Journalism Under Siege in an Age of New Media (University of California Press 2007), sivu 285. Snopesia ylläpitävät Barbara ja David Mikkelson, kalifornialainen pariskunta joka avioitui tavattuaan Usenet-ryhmässä alt.folklore.urban. Sivusto pyrkii paitsi kumoamaan tai vahvistamaan huhuja ja väärinkäsityksiä myös hankkimaan todisteita päätelmilleen."Urban Legends Reference Pages: (Frequently Asked Questions)". (Re "How do I know the information you've presented is accurate?") Haettu 9. heinäkuuta 2006. Amerikkalainen uutismedia (esimerkiksi CNNhttp://archives.cnn.com/2001/US/10/03/rec.false.rumors/index.html , FOX newshttp://www.foxnews.com/story/0,2933,226223,00.html ja MSNBChttp://www.msnbc.msn.com/id/17798063/) käyttää sivustoa usein lähteenään. == Katso myös == *Faktantarkistus *Valeuutinen == Lähteet == == Aiheesta muualla == *Snopes.com Luokka:Yhdysvaltalaiset verkkosivustot Luokka:Julkaisut tieteellisestä skeptismistä Luokka:Kaupunkitarinat
Vanhin

Vanhin tarkoittaa seuraavia asioita: *Johtajan nimitys, usein vanhahtava. Esimerkiksi kylänvanhin (oltermanni), laivan vanhin (kapteeni). * Jehovan todistajien seurakunnan valvojia, Jehovan todistajien seurakunnassa vastuutehtävissä olevia * Vanhin, Myöhempien aikojen pyhien liikkeessä eräs pappeuden viroista. ==Samankaltaisia sanoja== *Vanhempi, joka viittaa usein virka-uran pituuteen ja siitä koituvaan ylempään asemaan. Esimerkiksi vanhempi perämies, vanhempi konstaapeli.
Nils-Gustav Hahl

Nils-Gustav Hahl (7. elokuuta 1904 Helsinki – 3. syyskuuta 1941 Bromarv) oli suomalainen taidehistorioitsija ja kriitikko, joka oli Artekin perustajia ja sen ensimmäinen toimitusjohtaja. == Elämä == Hahlin vanhemmat olivat professori Carl Hahl ja Karin Maria Emilia Åkerman. Keramiikka- ja tekstiilitaiteilija Marita Lybeck oli hänen sisarensaIris Helkama: Lisälehti muotoilun historiaan. Keraamikko Marita Lybeckin elämäntyö havahduttaa. Helsingin Sanomat, 15.9.1996, s. 7.. Hahl pääsi ylioppilaaksi Helsingin Nya svenska läroverketista 1922 ja valmistui filosofian kandidaatiksi Helsingin yliopistosta 1929 pääaineenaan taidehistoria. Hahl kirjoitti artikkeleita ja arvosteluja suomalaisiin ja ruotsalaisiin lehtiin vuodesta 1928 alkaen. Hän oli mukana suomenruotsalaisessa kulttuurihenkilöiden ryhmässä, joka oli kiinnostunut modernismista sekä taiteen, arkkitehtuurin että kirjallisuuden piirissä. Hahl oli järjestämässä ulkomaisen taiteen näyttelyitä Suomessa sekä myös suomalaisen taiteen esittelyä ulkomailla, muun muassa Brysselin maailmannäyttelyssä 1935 ja Tukholmassa 1936, joissa hän toimi komissaarina. Vuonna 1935 Hahl perusti yhdessä Aino ja Alvar Aallon sekä Maire Gullichsenin kanssa muotoilualan yrityksen Artekin, joka valmisti ja myi muun muassa Aallon suunnittelemia huonekaluja. Hahl toimi Artekin johtajana vuosina 1935–1941. Hahl perusti myös 1935–1936 toimineen elokuvakerho Projektion sekä oli yksi Nykytaide ry:n perustajajäsenistä vuonna 1939. == Kaatuminen jatkosodassa == Talvisodan aikana Hahl toimi vapaaehtoisena yhteyshenkilönä Laatokan pohjoispuolella toimineessa englantilaisessa kveekarien kenttäsairaalassa. Jatkosodan aikana Hahl palveli lääkintäaliupseerina Hangon rintamalla. Hahl katosi 3. syyskuuta 1941 Gunnarsholmin tienoilla Brolossa Bromarvissa, ja hänen ruumiinsa löytyi 4. joulukuuta 1941. == Lähteet == * Helsingin yliopiston kaatuneet 1939–1945 matrikkeli, osa A–J. PDF. * Sininen laulu : Suomen taiteiden tarina. (Yle, Internet Archive) ===Viitteet=== == Aiheesta muualla == * Nils-Gustav Hahl : Keskustelu Le Corbusier'n kanssa, Arkkitehti, 01.10.1937, nro 10, s. 15, Kansalliskirjaston digitaaliset aineistot Luokka:Suomalaiset taidekriitikot Luokka:Suomalaiset toisessa maailmansodassa kaatuneet Luokka:Vuonna 1904 syntyneet Luokka:Vuonna 1941 kuolleet
Horn af Björneborg

Horn af Björneborg oli Ruotsi-Suomen ritarihuoneeseen introdusoitu aatelissuku. Se oli Horn-suvun ensimmäisestä päähaarasta erkaantunut sukuhaara. Suvun kantaisän Kustaa Horn af Björneborgin (1592–1657) isä oli Henrik Kaarlenpoika Horn af Kanckasin (1512–1595) poika Kaarle (1550–1601). Kustaa korotettiin kreiviksi 1651 nimellä Horn af Björneborg läänityksenään Porin kreivikuntaOtavan Iso tietosanakirja, Otava 1967, osa 6, palsta 1431. == Suvun jäseniä == *Kustaa Horn af Björneborg 1592–1657, 1. puoliso Kristina Oxenstierna, 2. puoliso: Sigrid Bielke af Åkerö **Agneta Horn 1629–1672 **Axel Horn 1630–1631 ==Lähteet== Luokka:Suomalaiset aatelissuvut
Mothership

__NOTOC__ Mothership on Led Zeppelinin kokoelmalevy, joka julkaistiin vuonna 2007. Julkaisusta on kaksi versiota, joista laajempi sisältää kahden CD:n lisäksi myös DVD:n. == Kappaleet == === CD 1 === # # # # # # # # # # # # # === CD 2 === # # # # # # # # # # # === DVD === # We’re Gonna Groove # I Can’t Quit You Babe # Dazed & Confused # White Summer # What Is & What Should Never Be # Moby Dick # Whole Lotta Love # Communication Breakdown # Bring It On Home # Immigrant Song # Black Dog # Misty Mountain Hop # Going to California # In My Time of Dying # Stairway to Heaven # Rock and Roll # Nobody’s Fault But Mine # Kashmir # Whole Lotta Love == Arvostelut == * Allmusic: Allmusic review * IGN: 9.6/10IGN: Album review == Lähteet == == Aiheesta muualla == * Mothership discogs.com -sivustolla Luokka:Vuoden 2007 kokoelma-albumit Luokka:Led Zeppelinin albumit
Hamilton Fish

Hamilton Fish (3. elokuuta 1808 – 7. syyskuuta 1893) oli yhdysvaltalainen poliitikko, joka toimi New Yorkin kuvernöörinä, senaattorina ja ulkoministerinä. Fish valittiin Whig-puolueen edustajana Yhdysvaltain edustajainhuoneeseen vuonna 1843 ja hän hävisi uudelleenvalinnan vuonna 1845. Hänet valittiin New Yorkin kuvernööriksi vuonna 1848 ja Yhdysvaltain senaattiin vuonna 1851. Hänen kautensa loppui 1857. Hän liittyi republikaaneihin whig-puolueen hajottua. Hän toimi ulkoministerinä 1869–1877 Ulysses S. Grantin hallituksessa. Myös Hamilton Fishin poika Hamilton Fish II, pojanpoika Hamilton Fish III ja pojanpojanpoika Hamilton Fish IV toimivat Yhdysvaltain edustajainhuoneen jäseninä. == Lähteet == == Aiheesta muualla == Luokka:New Yorkin kuvernöörit Luokka:Yhdysvaltain edustajainhuoneen jäsenet Luokka:Yhdysvaltain osavaltioiden varakuvernöörit Luokka:Yhdysvaltain senaatin jäsenet Luokka:Yhdysvaltain ulkoministerit Luokka:Yhdysvaltalaiset republikaanipoliitikot Luokka:Vuonna 1808 syntyneet Luokka:Vuonna 1893 kuolleet
Asea

Asea voi viitata seuraaviin: * Asea, antiikin aikainen kaupunki Kreikassa * Aséa, kylä Trípolin kunnassa Arkadian alueyksikössä Peloponnesoksen alueella Kreikassa * ASEA, Allmänna Svenska Elektriska AB, entinen ruotsalainen teollisuusyritys, fuusioitu ABB:hen * ASEA, African Securities Exchanges Association, Afrikan arvopaperipörssien välistä yhteistyötä edistävä järjestö.
Closer (Joy Divisionin albumi)

Closer on Joy Divisionin vuonna 1980 julkaistu albumi. Se on yhtyeen toinen ja viimeiseksi jäänyt albumi, sillä laulaja Ian Curtis teki itsemurhan hirttäytymällä ennen albumin julkaisua. Alun perin albumi piti julkaista 8. toukokuuta 1980, mutta julkaisu viivästyi heinäkuuhun. Levyltä kuuluu lisääntynyt syntetisaattoreiden käyttö, ja levy onkin sävyltään tummempi kuin edeltäjänsä. Vuonna 2007 albumista julkaistiin erikoisversio, joka sisälsi albumin lisäksi bonuslevyn. Bonuslevy sisältää yhtyeen konsertin helmikuulta 1980. ”Isolationissa” () laulu kuulostaa juuri nimeen sopivan, koska Curtisin ääni kuulostaa kaikuvalta, mekaaniselta ja muutenkin eristäytyneeltä. ”Decades” on levyn ja luultavasti yhtyeen synkin kappale, johtuen luultavasti syntetisaattoreista, joita käytettiin kappaleessa runsaasti. Kappaleessa, ja muussakin Joy Divisionin tuotannossa, voi huomata goottirockin juuret. ==Kappaleet== #"Atrocity Exhibition" – 6:06 #"Isolation" – 2:53 #"Passover" – 4:46 #"Colony" – 3:55 #"A Means to an End" – 4:07 #"Heart and Soul" – 5:51 #"Twenty Four Hours" – 4:26 #"The Eternal" – 6:07 #"Decades" – 6:10 ===Vuoden 2007 bonuslevy (Live at University of London Union)=== Live-esiintyminen 8. helmikuuta 1980. # "Dead Souls" – 4:58 # "Glass" – 3:42 # "A Means To An End" – 4:00 # "Twenty Four Hours" – 4:05 # "Passover" – 4:53 # "Insight" – 4:01 # "Colony" – 4:04 # "These Days" – 4:17 # "Love Will Tear Us Apart" – 3:13 # "Isolation" – 4:41 # "The Eternal" – 6:30 # "Digital" – 3:14 == Lähteet == * allmusic.com - Closer Luokka:Vuoden 1980 albumit Luokka:Joy Divisionin albumit
Les Rita Mitsouko

Les Rita Mitsouko on ranskalainen pop- ja rockyhtye, jonka perustivat laulaja Catherine Ringer ja kitaristi Frédéric Chichin vuonna 1980. Les Rita Mitsouko teki ensiesiintymisensä vuonna 1980, mutta saavutti maanlaajuista huomiota vasta "Marcia Baïla" -singlensä julkaisun myötä kesällä 1985. Kyseinen laulu omistettiin 32-vuotiaana vuonna 1981 syöpään menehtyneen ystävän, argentiinalaisen koreografi Marcia Moretton muistolle. Yhtyeen tyylillisesti monipuolinen debyyttialbumi Rita Mitsouko on vuodelta 1984. Les Rita Mitsoukon viimeinen albumi Variéty ilmestyi keväällä 2007. Toinen yhtyeen johtohahmoista, Chichin kuoli nopeasti edennesseen syöpään 53-vuotiaana saman vuoden marraskuun 28. päivänä. == Diskografia == === Studioalbumit === * * * * * * * === Kokoelmat === * * * === Livealbumit === * * * === EP:t === * The Eye, More Variety (2007) * Variety Remixes (2007) == Lähteet == Luokka:Ranskalaiset popyhtyeet Luokka:Ranskalaiset danceyhtyeet
Frédéric Chichin

Frédéric Chichin (1. toukokuuta 1954 – 28. marraskuuta 2007) oli ranskalainen pop- ja rockmuusikko. Hän oli yhdessä Catherine Ringerin kanssa 1980-luvulla maineeseen nousseen Les Rita Mitsouko -yhtyeen keulahahmo. Hänen kuolemansa 53 vuoden iässä aiheutti nopeasti levinnyt syöpä. == Lähteet == Luokka:Ranskalaiset laulaja-lauluntekijät Luokka:Ranskalaiset kitaristit Luokka:Vuonna 1954 syntyneet Luokka:Vuonna 2007 kuolleet
Catherine Ringer

Catherine Ringer (s. 18. lokakuuta 1957 Suresnes) on ranskalainen pop- ja rockmuusikko sekä näyttelijä. Hän perusti vuonna 1980 Frédéric Chichinin kanssa Les Rita Mitsouko -yhtyeen. Ringer syntyi Suresnesissä ja tuli alun alkaen tunnetuksi rooleillaan pornoelokuvista, joissa hän esiintyi vuosina 1976–1982. Hän tapasi Chichinin vuonna 1979, mutta on luonut musiikillista uraa myös kokonaan Les Rita Mitsoukon ulkopuolella. 2000-luvulla Ringer on esiintynyt musikaalissa Concha Bonita. Hän menetti 28. marraskuuta 2007 yhtyetoverinsa Chichinin, jonka vei nopeasti edennyt syöpä. == Lähteet == Luokka:Ranskalaiset näyttelijät Luokka:Ranskalaiset pornonäyttelijät Luokka:Ranskalaiset laulajat Luokka:Vuonna 1957 syntyneet Luokka:Elävät henkilöt
TDRSS

Tracking and Data Relay Satellite System (TDRSS) on Yhdysvaltain NASAn tietoliikennesatelliittien konstellaatio, jonka kautta NASA saavuttaa tietoliikenneyhteyden eri avaruusaluksiinsa. Kyse on linkkisatelliiteita ja niiden maa-asemista. TDRS-1-satelliitti, joka laukaistiin kiertoradalle vuonna 1983 päättä toimintansa 26. kesäkuuta 2010. http://www.space.com/missionlaunches/nasa-first-data-relay-satellite- retires-100713.html ==Lähteet== ==Aiheesta muualla== * NASAn Goddard Space Flight Centerin sivu TDRSS:stä * NASAn sivu TDRSS-ohjelmasta Luokka:Tietoliikennesatelliitit
Ross Bagley

Ross Elliot Bagley (s. 5. joulukuuta 1988 Los Angeles) on yhdysvaltalainen näyttelijä. Hän tuli 1990-luvulla tunnetuksi lapsinäyttelijänä televisiosarjassa Bel-Airin prinssi. == Aiheesta muualla == * Luokka:Yhdysvaltalaiset näyttelijät Luokka:Afroamerikkalaiset Luokka:Vuonna 1988 syntyneet Luokka:Elävät henkilöt Luokka:Yhdysvaltalaiset lapsinäyttelijät
Šárka Strachová

Šárka Strachová (o.s. Záhrobská, s. 11. helmikuuta 1985 Benecko, Tšekkoslovakia) on tšekkiläinen alppihiihtäjä, pujottelun maailmanmestari. Strachová saavutti nuorten MM-kilpailuissa Mariborissa 2004 pronssia pujottelussa ja alppiyhdistetyssä. Seuraavana talvena hän voitti Bardonecchiassa pujottelun nuorten maailmanmestaruuden. Bormion MM- kilpailuissa 2005 Strachová saavutti Tšekin ensimmäisen aikuisten arvokisamitalin alppihiihdossa oltuaan kolmas pujottelussa Janica Kostelićin ja Tanja Poutiaisen jälkeen. Kaksi vuotta myöhemmin hän voitti lajin maailmanmestaruuden Åressa ennen Marlies Schildiä ja Anja Pärsonia. Val d'Isèressä 2009 Strachová saavutti pujottelussa kolmannen peräkkäisen mitalinsa oltuaan toinen. Vancouverin olympialaisissa 2010 Strachová saavutti pujottelussa pronssia. Vailin / Beaver Creekin MM-kilpailuissa 2015 hän oli pujottelussa niin ikään kolmas. Strachoválta poistettiin aivokasvain heinäkuussa 2012. 13\. huhtikuuta 2013 hän meni naimisiin fysiikkavalmentajansa Antonín Strachin kanssa. Maaliskuussa 2017 Strachová ilmoitti lopettavansa aktiiviuransa. ==Arvokilpailusijoitukset 15 joukkoon== *MM-kilpailut **St. Moritz 2003: alppiyhdistetyssä yhdeksäs **Bormio 2005: pujottelussa pronssia, alppiyhdistetyssä viides, suurpujottelussa kymmenes **Åre 2007: pujottelussa kultaa, superyhdistetyssä neljäs, suurpujottelussa kahdestoista **Val d'Isère 2009: superyhdistetyssä yhdestoista, supersuurpujottelussa viidestoista, pujottelussa hopeaa **Garmisch- Partenkirchen 2011: pujottelussa kahdestoista **Schladming 2013: pujottelussa kahdeksas **Vail / Beaver Creek 2015: pujottelussa pronssia *Olympialaiset **Torino 2006: pujottelussa kolmastoista **Vancouver 2010: pujottelussa pronssia, superalppiyhdistetyssä seitsemäs **Sotši 2014: superalppiyhdistetyssä yhdeksäs, pujottelussa kymmenes **Sankt Moritz 2017: pujottelussa viides ==Maailmancupin palkintosijat== *Pujottelu **Kausi 2006–2007: Zagreb-Sljeme kolmas, Kranjska Gora toinen, Zwiesel toinen; pujottelucupissa kolmas **Kausi 2007–2008: Panorama toinen, Bormio kolmas; pujottelucupissa viides **Kausi 2008–2009: Aspen voitto, Zagreb kolmas, Åre kolmas; pujottelucupissa toinen **Kausi 2009–2010: Aspen voitto; pujottelucupissa viides **Kausi 2014–2015: Kühtai toinen, Maribor kolmas, Åre kolmas; pujottelucupissa neljäs **Kausi 2015–2016: Aspen kolmas, Santa Caterina toinen, Flachau toinen; pujottelucupissa viides **Kausi 2016–2017: Zagreb kolmas, Squaw Valley toinen; pujottelucupissa kuudes *Kokonaiscup **2006–2007 yhdeksäs ==Lähteet== * ===Viitteet=== == Aiheesta muualla == *Šárka Strachován kotisivut Luokka:Tšekkiläiset alppihiihtäjät Luokka:Tšekkiläiset olympiamitalistit Luokka:Vuonna 1985 syntyneet Luokka:Elävät henkilöt
John Sherman

John Sherman (10. toukokuuta 1823 Lancaster, Ohio – 22. lokakuuta 1900 Washington, DC) oli yhdysvaltalainen poliitikko, joka edusti Ohion osavaltiota Yhdysvaltain edustajainhuoneessa ja senaatissa sekä toimi ulkoministerinä. Hänen veljensä William Tecumseh Sherman oli sisällissodassa ansioitunut kenraali. Sherman valittiin republikaanipuolueen jäsenenä edustajainhuoneeseen Ohiosta vuonna 1854 ja senaattiin vuonna 1861. Senaatissa hän toimi maatalousvaliokunnan puheenjohtajana 1863–1867. Vuonna 1877 presidentti Rutherford B. Hayes nimitti hänet valtiovarainministerikseen. Ministerikautensa päätyttyä vuonna 1881 Sherman valittiin takaisin senaattiin. Politiikassa Sherman toimi aktiivisesti talousasioiden parissa. Hänen aloitteestaan säädettiin vuonna 1890 Sherman Antitrust Act, Yhdysvaltain ensimmäinen kilpailun suojeluun tarkoitettu laki, sekä liittovaltion hopean ostamista koskenut Sherman Silver Purchase Act -laki. Lisäksi hänellä oli merkittävä rooli Yhdysvaltain kansallisen pankkijärjestelmän luomisessa ja Yhdysvaltain palauttamisessa takaisin kultakantaan. Vuonna 1897 presidentti William McKinley nimitti Shermanin ulkoministeriksi. Hän kuitenkin erosi virastaan jo vuoden päästä. Eroamisen taustalla olivat Shermanin vastustaman Espanjan–Yhdysvaltain sodan alkaminen ja hänen oman terveydentilansa heikkeneminen. Hänen tilalleen nimitettiin myöhemmin William R. Day. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltain ulkoministerit Luokka:Yhdysvaltain valtiovarainministerit Luokka:Yhdysvaltalaiset republikaanipoliitikot Luokka:Vuonna 1823 syntyneet Luokka:Vuonna 1900 kuolleet
Jermaine Dupri

Jermaine Dupri Maulidin, artistinimeltään pelkkä Jermaine Dupri, tunnetaan myös nimillä: JD ja J.D, (s. 23. syyskuuta 1972) on yhdysvaltalainen Grammy- palkittu rap-artisti ja tuottaja. Hän on tehnyt yhteistyötä muiden muassa Jay-Z:n ja Nellyn kanssa. Hän seurustelee Janet Jacksonin kanssa ja on näyttelijä Ross Bagleyn setä. ==Diskografia== ===Sooloalbumit=== *1996: 12 Soulful Nights of Christmas *1998: Life in 1472 *2001: Instructions *2005: Young, Fly & Flashy, Vol. 1 ===Soolosinglet=== Vuosi Single U.S. Billboard Hot 100 U.S. R&B; U.S. Rap UK Singles Albumilta 1998 "The Party Continues" (feat. Da Brat & Usher 29 14 6 - Life in 1472 "Sweetheart" (feat. Mariah Carey) 125 53 - - "Money Ain't a Thang" (feat. Jay-Z) 52 10 28 - 1999 "Going Home With Me" (Feat. Keith Sweat & ROC) - 57 - - 2000 "I've Got to Have It" (feat. Nas & Monica) \- 67 15 - Big Momma's House Soundtrack 2001 "Ballin' Out of Control" (feat. Nate Dogg) 95 42 14 - Instructions 2002 "Welcome to Atlanta" (feat. Ludacris) 35 15 3 - 2005 "Gotta Getcha" (feat. Johnta Austin) 60 31 15 54 Young, Fly & Flashy, Vol. 1 == Lähteet == Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Grammy-palkinnon saajat Luokka:Vuonna 1972 syntyneet Luokka:Elävät henkilöt
Alfonso Ribeiro

thumb|Alfonso Ribeiro vuonna 2011. Alfonso Lincoln Ribeiro (s. 21. syyskuuta 1971 New York) on yhdysvaltalainen näyttelijä ja tanssija. Hänen vanhempansa ovat kotoisin Trinidad ja Tobagosta. Ribeiro aloitti uransa hyvin varhain ja saavutti jo vuonna 1983 menestystä Broadway-musikaalissa The Tap Dance Kid. Hän esiintyi myös punatakkisena poikana Michael Jacksonin Pepsi Generation -mainoksessa vuodelta 1984. Parhaiten hänet tunnetaan Carlton Banksin roolista televisiosarjassa Bel-Airin prinssi. Vuonna 2002 Ribeiro meni naimisiin Robin Staplerin kanssa ja sai tyttären nimeltä Sienna. Pari erosi neljä vuotta myöhemmin. Samana vuonna hän voitti Celebrity Duets -laulukilpailun. Ribeiro juontaa nykyään Amerikan hauskoja kotivideoita. == Lähteet == == Aiheesta muualla == * Luokka:Yhdysvaltalaiset näyttelijät Luokka:Afroamerikkalaiset Luokka:Vuonna 1971 syntyneet Luokka:Elävät henkilöt Luokka:Yhdysvaltalaiset lapsinäyttelijät
Kauhun tunneleissa

Kauhun tunneleissa () on kolmas osa Darren Shanin kirjoittamaan kirjasarjaan nimeltä Darren Shanin tarina, joka kertoo Darren Shan -nimisestä pojasta ja hänen matkastaan vampyyriksi. Kirja julkaistiin Suomessa 2003 Kaijamari Sivillin suomentamana. 176-sivuisen romaanin kustansi Tammi. == Juoni == Darren Shan viettää leppoisaa, vaikkakin työntäyteistä aikaa Friikkisirkuksessa, kunnes herra Crepsley päättää lähteä visiitille kaupunkiin. Jottei Darrenille kuitenkaan tulisi tylsää, saa hän pyytää käärmepoika Evran mukaan. Vaikka kaverukset viihtyivät hyvin friikkisirkuksessakin, on loma tervetullut. Kaupungissa Darren löytää ensimmäisen tyttöystävänsä, Debbie Keison, jonka kanssa hän viettää lomaa. Lomailu kuitenkin päättyy uutislähetykseen, jossa kerrotaan vastikään löydetyistä kuolonuhreista, joilta on pumpattu (tai imetty!) kaikki veret. Darrenin ja Evran epäilykset kohdistuvat Crepsleyhyn, joka on öisin hiippaillut kaupungilla. Ainoa vaihtoehto on alkaa varjostaa vampyyria. Syyllinen ei kuitenkaan ole Crepsley, vaan hullu vampaneesi, nimeltä Murlough, joka sieppaa Evran ja pakenee syvälle viemäreihin, mistä häntä on lähes mahdotonta löytää. Darren ja Crepsley keksivät kuitenkin juonen, jolla Evra voidaan pelastaa, mutta se saattaisi Debbien hengenvaaraan. Lopulta tuo hullu vampaneesi kuolee, Darren lähtee pelastamaan Evraa, joka jäi tunneleihin vangiksi ja he kaikki karkaavat kaupungista, ja jättävät Debbien. Tähän juoneen tosin liittyy monta riskitekijää, jotka vaarantavat useamman kuin yhden hengen. == Lähteet == Luokka:Vuoden 2000 kirjat Luokka:Darren Shanin tarina
Kunto Ojansivu

Kunto Juhani Ojansivu (22. joulukuuta 1959 Rovaniemen maalaiskunta – 23. kesäkuuta 2023 Jämsä) oli suomalainen näyttelijä ja näytelmäkirjailija. Hänet tunnetaan parhaiten Tonttu Toljanterin roolista. Ojansivu oli perustamassa vuonna 1988 Teatteri Eurooppa Neljää ja toimi sen johtajana vuosina 2006–2010, jonka jälkeen hän toimi vapaana taiteilijana. Jämsänkoskella asunut Ojansivu oli itseoppinut työhönsä. Hän aloitti näyttelemisen 13-vuotiaana Valkeakosken harrastajateatterissa. Teatterikouluun Ojansivu ei päässyt, mutta harrastajateattereiden myötä Ojansivu pääsi näyttelijäksi ensin Porin Teatteriin ja sitten Jyväskylän kaupunginteatteriin, jossa Ojansivu piti mieleenpainuvimpina töinään roolejaan näytelmissä Mustalaisruhtinatar ja Mustalaisleiri muuttaa taivaaseen. Ojansivu kirjoitti lukuisia näytelmiä ja musiikkirevyitä. Päätavoitteekseen hän kertoi ihmisten saamisen hyvälle tuulelle. Toljanterin ohella Ojansivun rooleja ovat olleet muun muassa Alpo elokuvassa Rentun ruusu (2001), Adolf Paul elokuvassa Sibelius (2003) ja Aulis Närhi televisiosarjassa Peräkamaripojat (1999). Kesällä 2009 Ojansivu näytteli Sappeen kesäteatterin Olavi Virta -musikaalissa vanhaa Olavi Virtaa. Ojansivu menehtyi 63-vuotiaana jämsäläisessä sairaalassa pitkäaikaisten sairauksien uuvuttamana. Hänet on haudattu Mäntykankaan vanhalle hautausmaalle Jyväskylään. ==Filmografia== ===Elokuvat=== Vuosi Elokuva Rooli 1999 Rakastin epätoivoista naista ääni televisiossa 2001 Rentun ruusu Alpo 2003 Sibelius Adolf Paul ===TV-elokuvat=== Vuosi Elokuva Rooli 1979 Meidän lapset Jarppi 1991 Tuuli leppeä lounaasta 2003 Tonttu Toljanterin joulumieli Tonttu Toljanteri ===Televisiosarjat=== Vuosi Sarja Rooli 1997 Ota ja omista Jouko Ranta 1998 Tonttu Toljanterin joulupulma Tonttu Toljanteri 1999 Tonttu Toljanterin tarinoita Loistavat Jerkun pojat Danny Jerkku 2000 Tonttu Toljanteri: Tonttulan elämää Tonttu Toljanteri 2001 Peräkamaripojat Aulis Närhi 2002 Benner & Benner Selvänäkijä 2003 Tonttu Toljanterin Tonttu-TV Tonttu Toljanteri 2007 Tonttu Toljanteri muorin töissä 2010 Tonttu Toljanteri – Oikean joulun salaisuus 2011 Tonttu Toljanterin Tuhmaikä 2012 Tehdas Maasturimies 2013 Tonttu Toljanteri tonttujen tonttuna Tonttu Toljanteri == Lähteet == == Aiheesta muualla == * Luokka:Suomalaiset näyttelijät Luokka:Suomalaiset näytelmäkirjailijat Luokka:Vuonna 1959 syntyneet Luokka:Vuonna 2023 kuolleet
Serbia ja Montenegron lippu

Serbia ja Montenegron lippu otettiin käyttöön 27. huhtikuuta 1992 Jugoslavian liittotasavallan lippuna, joka käsitti Serbian ja Montenegron osavaltiot sekä Vojvodinan ja Kosovon autonomiset maakunnat. Nimi muutettiin vuonna 2003 Serbia ja Montenegron valtioliitoksi. Lipussa oli samat värit kuin Jugoslavian sosialistisen liittotasavallan lipussa, mutta keskellä oleva punainen tähti jätettiin pois. Lipun suhteet ovat 1:2. Serbia-Montenegron hajottua maat ottivat käyttöön omat liput. == Katso myös == * Serbian lippu * Montenegron lippu * Jugoslavian lippu Luokka:Historiallisten valtioiden liput lippu
Veronika Velez-Zuzulová

Veronika Velez-Zuzulová (s. 15. heinäkuuta 1984 Bratislava) on slovakialainen uransa lopettanut alppihiihtäjä. == Arvokilpailut == Zuzulová voitti pujottelun nuorten maailmanmestaruuden Sella Neveassa maaliskuussa 2002. Torinon olympialaisissa 2006 hän oli alppiyhdistetyssä viidestoista. Åren MM- kilpailujen 2007 superyhdistetyssä hän sijoittui yhdeksänneksi ja pujottelussa 13:nneksi. Vancouverin olympialaisissa 2010 hän oli pujottelussa kymmenes. Garmisch-Partenkirchenin MM-kilpailuissa 2011 hän oli pujottelussa kymmenes ja suurpujottelussa 15:s. Schladmingin MM-kilpailuissa 2013 hän sijoittui pujottelussa seitsemänneksi ja Vailin / Beaver Creekin MM-kilpailuissa 2015 neljänneksi. Sankt Moritzin MM-kilpailuissa 2017 hän sai joukkuekilpailussa hopeaa. == Maailmancup == Zuzulová saavutti ensimmäisen voittonsa maailmancupin pujottelukilpailuissa Semmeringissä 29. joulukuuta 2012. Muutamaa päivää myöhemmin hän voitti Münchenin paripujottelun. Kaudella 2015–2016 hän voitti molemmat Flachaun pujottelut. Kaudella 2016–2017 hän voitti Zagrebin pujottelun. Toiseksi hän on sijoittunut pujottelussa Špindlerův Mlýnssä, Mariborissa ja Bormiossa kaudella 2007–2008, Zwieselissä kaudella 2010–2011, Åressa ja Schladmingissa kaudella 2011–2012, Moskovan paripujottelussa kaudella 2012–2013, Mariborin ja Åren pujottelussa kaudella 2014–2015, Aspenin ensimmäisessä pujottelussa ja Sankt Moritzissa kaudella 2015–2016 sekä Killingtonin, Sestrieren ja Semmeringin pujottelussa ja Tukholman paripujottelussa kaudella 2016–2017. Lisäksi hän on ollut kymmenen kertaa kolmas: kaudella 2003–2004 Zwieselissä, kaudella 2006–2007 Kranjska Gorassa, Sierra Nevadassa ja Lenzerheidessa, kaudella 2007–2008 Zagrebissa, kaudella 2010–2011 Lenzerheidessa, kaudella 2011–2012 Kranjska Gorassa, kaudella 2014–2015 Meribelissä sekä kaudella 2015–2016 Santa Caterinassa ja Jasnássa. Kauden 2006–2007 pujottelucupissa Zuzulová oli viides, seuraavalla kaudella kolmas, 2010–2011 jälleen viides, 2011–2012 neljäs, kaudella 2012–2013 kolmas, 2014–2015 kuudes sekä kausilla 2015–2016 ja 2016–2017 toinen. Zuzulová lopetti uransa alppihiihtäjänä keväällä 2018. == Lähteet == * === Viitteet === Luokka:Slovakialaiset alppihiihtäjät Luokka:Vuonna 1984 syntyneet Luokka:Elävät henkilöt
Sateenkaariluri

Sateenkaariluri (Trichoglossus haematodus) on Australaasiassa asuva sateenkaarilurien sukuun kuuluva kaija. Sen luonnolliseen elinympäristöön kuuluvat sademetsät sekä rannikoiden pensaikkoiset ja metsäiset alueet. Sateenkaarilurilla on monta alalajia, joita ovat: * Trichoglossus haematodus haematodus (Linnaeus, 1771) * T. h. caeruleiceps (Albertis & Salvadori, 1879) * T. h. deplanchii (Verreaux & Des Murs, 1860) * T. h. eyrei (Mathews, 1912) * T. h. flavicans (Cabanis & Reichenow, 1876) * T. h. intermedius (Rothschild, 1901) * T. h. massena (Bonaparte, 1854) * T. h. moluccanus (Gmelin, 1788) * T. h. nesophilus (Neumann, 1929) * T. h. nigrogularis (G.R. Gray, 1858) * T. h. rosenbergii (Schlegel, 1871) * T. h. septentrionalis (Robinson, 1900)Zoonomen Viime aikaisten luokittelumuutosten takia alalajien määrä on supistunut aikaisemmasta 21:stä edellä mainittuihin.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 ==Kuvaus== Sateenkaariluri kasvaa 25–30 senttimetrin pituiseksi ja sen siipien kärkiväli on noin 17 senttimetriä. Sateenkaarilurit ovat hyvin värikkäitä. Koko, mittasuhteet ja väritys vaihtelevat merkittävästi sen mukaan, mihin alalajiin yksilö kuuluu. == Esiintyminen == Sateenkaariluri on hyvin yleinen ja laajalle alueelle levinnyt papukaija. Se esiintyy Australian kaakkois-, itä- ja pohjoisrannikoilla, Tasmaniassa, Uudessa-Seelannissa, Uudessa-Guineassa, Indonesian etelä- ja kaakkoisosan saarilla sekä Tyynenmeren saarilla. Osa esiintymispaikoista on syntynyt, kun lintuja on kulkeutunut ihmisen mukana. Sateenkaarilurit yöpyvät puissa suurina, joskus jopa tuhansien yksilöiden parvina. Sateenkaarilurin esiintymisalueen laajuus on 1–10 miljoonaa neliökilometriä ja lajin kanta on elinvoimainen. Lajia pyydystetään suuria määriä lemmikkieläinkauppaan. Vuodesta 1981 lähtien on lemmikkikaupassa liikkunut vähintään 100 388 luonnosta pyydystettyä sateenkaariluria. == Lisääntyminen == Laji on ilmeisesti yksiavioinen. Pesintää tapahtunee ympäri vuoden, Floresissa enimmäkseen helmi-elokuussa ja Australiassa elo–tammikuussa, Pohjois-Australiassa myös huhti-toukokuussa. Pesä on melko korkealla puunkolossa. Munia on 2, joskus 3. Ilmeisesti vain naaras hautoo, vaikka koiras viettääkin yönsä pesäkolossa. Haudonta kestää 25 päivää ja molemmat emot osallistuvat poikasten hoitoon. Poikaset jättävät pesän 7–8 viikon ikäisinä, mutta palaavat vielä yöpymään pesäkoloon muutaman päivän ajan. == Ravinto == Sateenkaarilurit syövät siitepölyä, mettä, kukkia ja silmuja, hedelmiä, marjoja, siemeniä ja sekä hyönteisiä ja niiden toukkia. Ruokailevat parvet liikkuvat meluisina puiden latvoissa. Ne syövät mielellään myös esimerkiksi omenia ja päärynöitä aiheuttaen paikoitellen taloudellisia menetyksiä viljelijöille. Sateenkaarilurit ovat tärkeitä kookospalmun pölyttäjiä.Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 == Lähteet == Luokka:Sateenkaarilurit Luokka:Lemmikkilinnut
Tripp Eisen

Tod Rex Salvador (s. 29. kesäkuuta 1965), paremmin tunnettu nimellä Tripp Eisen, on muusikko, joka tiedetään parhaiten industrial metal -yhtyeen Static-X:n entisenä kitaristina. Hän on ollut myös yhtyeiden Dope, Murderdolls, ja Ego 69 -jäsen. == Seksiskandaali == Eisenin ollessa vielä Static-X:n jäsen hänet pidätettiin 10. helmikuuta 2005 alaikäiseen tyttöön sekaantumisesta Kaliforniassa. Kaksi viikkoa myöhemmin, 24. helmikuuta, Eisen jäi kiinni uudestaan 14-vuotiaan kidnappauksesta ja seksuaalisesta häirinnästä. Static-X:n jäsenten kuultua Eisenin toimista hänet erotettiin yhtyeestä ja tilalle otettiin uudestaan Koichi Fukuda. Eisen todettiin 24. kesäkuuta 2005 syylliseksi, ja hänet tuomittiin vuoden vankeuteen. Hän vapautui vankilasta jo 7. lokakuuta 2005. == Lähteet == Luokka:Yhdysvaltalaiset kitaristit Luokka:Seksuaalirikoksista tuomitut henkilöt Luokka:Vuonna 1965 syntyneet Luokka:Elävät henkilöt
Dean Cain

Dean George Cain (syntymänimeltään Dean George Tanaka, s. 31. heinäkuuta 1966 Mount Clemens, Michigan, Yhdysvallat) on yhdysvaltalainen näyttelijä, joka tunnetaan muun muassa Teräsmiehen roolistaan televisiosarjassa Teräsmieheni. Hän on myös näytellyt casinon-omistajaa Las Vegas -sarjassa ja toiminut Usko tai älä -ohjelman juontajana vuosina 2000–2003. Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1966 syntyneet Luokka:Elävät henkilöt
Robert Venturi

Robert Charles Venturi, Jr. (25. kesäkuuta 1925 – 18. syyskuuta 2018Robert Venturi passes away) oli yhdysvaltalainen arkkitehti, joka tunnettiin postmodernistisen tyylin uranuurtajana yhdessä vaimonsa ja yhtiökumppaninsa Denise Scott Brownin kanssa. Hän kirjoitti kaksi merkittävää kirjaa, Complexity and Contradiction in Architecture (1966, suom. Moninaisuus ja ristiriitaisuus arkkitehtuurissa, Avain 2006) ja Learning from Las Vegas (yhdessä Denise Scott Brownin ja Steven Izenourin kanssa, 1972). Venturi käänsi modernistiarkkitehti Ludwig Mies van der Rohen kuuluisan lauseen ”Less is more” (”Vähemmän on enemmän”) päälaelleen muotoon ”Less is a bore” (”Vähemmän on tylsää”). Venturi syntyi Pennsylvanian Philadelphiassa, valmistui Princetonin yliopistosta ja täydensi opintojaan Roomassa 1954–1956. Vuonna 1951 Venturi teki yhteistyötä Eero Saarisen kanssa. Valtaosan elämästään hän asui synnyinkaupungissaan Philadelphiassa ja opetti Pennsylvanian yliopistossa 1959–1967. Sen lisäksi hän luennoi Harvardin ja Yalen yliopistoissa. Hän meni vuonna 1967 naimisiin tärkeän yhteistyökumppaninsa Denise Scott Brownin kanssa. Pariskunnan arkkitehtitoimiston nykyinen nimi on Venturi, Scott Brown and Associates (VSBA). Robert Venturin äidilleen suunnittelema Vanna Venturi House (1964) palkittiin vuonna 1989 Yhdysvaltojen arkkitehtijärjestön AIA:n 25-vuotispalkinnolla ja pääsi mukaan yhdysvaltalaista arkkitehtuuria esittelevään postimerkkisarjaan. Venturin muita merkittäviä töitä ovat paloasema numero 4 Indianan osavaltion Columbusissa (1968), Princetonin yliopistokampuksen Gordon Wu Hall (1983) ja Lontoon National Galleryn laajennus Sainsbury Wing (1991). Venturi sai Lontoon kansallisgallerian laajennuksen tehtäväkseen sen jälkeen, kun Walesin prinssi Charles oli hylännyt kaikki modernin tyylin arkkitehtien ehdotukset. Venturi voitti vuonna 1991 Pritzker-palkinnon. Vuonna 1992 hän sai Denise Scott Brownin kanssa Yhdysvaltain presidentin myöntämän taidepalkinnon National Medal of Arts. Hän kuului Yhdysvaltain taide- ja kirjallisuusakatemiaan vuodesta 1990. ==Kuvagalleria== File:Fire station 4 Columbus IN.jpg|Paloasema nro 4, Columbus, Ohio (1968) File:National Gallery extension, Trafalgar Square - geograph.org.uk - 1000160.jpg|National Galleryn Sainsbury Wing, Lontoo (1991) File:V Venturi H 1.JPG|Vanna Venturi House, Philadelphia (1964) == Lähteet == == Aiheesta muualla == Luokka:Yhdysvaltalaiset arkkitehdit Luokka:Pritzker- palkinnon voittajat Luokka:Vuonna 1925 syntyneet Luokka:Vuonna 2018 kuolleet
Täältä ikuisuuteen (kirja)

Täältä ikuisuuteen ()kirjasampo.fi on James Jonesin vuonna 1951 julkaistu romaani. Teos on ilmestynyt Oiva Oksasen ja Väinö J. Tervaskarin suomentamana, Tammen kustantamana 1961. Se perustuu löyhästi kirjailijan omiin kokemuksiin toista maailmansotaa edeltävän ajan Havaijilta, jonne Jonesin armeijayksikkö 19. jalkaväkirykmentti oli sijoitettuna ennen japanilaisten hyökkäystä Pearl Harboriin. Jones palveli rykmentin E-komppaniassa, joka tunnettiin lempinimellä ”Nyrkkeilevä komppania” (The Boxing Company). Samassa komppaniassa palvelleen Hal Gouldin mukaan E-komppania ja sen henkilöt ovat toimineet pohjana kirjalle, joskin romaanissa kuvatut kovat olosuhteet ja tapaukset ovat keksittyjä. Kirjan pohjalta on tehty kuuluisa samanniminen elokuva vuonna 1953 sekä televisiosarja vuonna 1979. Täältä ikuisuuteen on saanut nimensä Rudyard Kiplingin runosta ”Gentlemen Rankers”. Jatko- osaromaanin nimi Ohut punainen viiva perustuu Krimin sodassa käytyyn Balaklavan taisteluun, jolloin brittiläisten punatakkien 93. ylämaalainen jalkaväkirykmentti pysyi tiukassa linjamuodostelmassa voittaakseen taistelun. Myös tämän Kipling mainitsee runossaan ”Tommy”. == Lähteet == Luokka:Yhdysvaltalaiset romaanit Luokka:Vuoden 1951 kirjat
SS Mercator (1891)

SS Mercator oli höyrylaiva, joka liikennöi Suomen Etelä-Amerikan linjalla 1900-luvun alussa. Helsinkiläiset Viktor Ek ja Reguel Wolff hankkivat vuonna 1906 Mercator-nimisen höyrylaivan, joka siirtyi 1907 Helsingfors Rederiaktiebolagin omistukseen alkaen liikennöidä Etelä- ja Pohjois-Amerikan välistä lastiliikennettä. Ensimmäisen maailmansodan aikana laiva ajoi miinaan ja tuhoutui 13. lokakuuta 1916 Englannin kanaalissa. Hylyn koordinaatit ovat . == Lähteet == Luokka:Höyrylaivat
Hezekiél Sepeng

Hezekiél Sepeng (s. 30. kesäkuuta 1974 Potchefstroom) on eteläafrikkalainen keskimatkojen juoksija.Sports Reference LLC Hän voitti olympiahopeaa 800 metrin juoksussa vuoden 1996 kesäolympialaisissa Atlantassa. Hän on myös voittanut hopeaa vuosien 1994 ja 1998 Kansainyhteisön kisoissa Victoriassa ja Kuala Lumpurissahttp://www.gbrathletics.com/ic/cg.htm sekä vuoden 1999 maailmanmestaruuskilpailuissa SevillassaButler, s. 75. Vuonna 1995 Fukuokassa hän voitti universiadien 800 metrillä kultaa ajalla 1.47,87 Butler, s. 272. Sepeng jäi vuonna 2005 kiinni dopingin käytöstä ja sai kahden vuoden kilpailukiellon.IAAF Newsletter 81 25.7.2006. ==Lähteet== * * ===Viitteet=== Luokka:Eteläafrikkalaiset olympiamitalistit Luokka:Eteläafrikkalaiset keskimatkojen juoksijat Luokka:Dopingrikkomuksesta tuomitut yleisurheilijat Luokka:Vuonna 1974 syntyneet Luokka:Elävät henkilöt
Richtersveldin kansallispuisto

Richtersveldin kansallispuisto sijaitsee Pohjois-Kapin provinssissa Etelä- Afrikassa. Puisto perustettiin vuonna 1991 alueella karjaansa laiduntavien khoiden kanssa käytyjen pitkällisten neuvottelujen tuloksena. Puistossa on vaihtelevat maisemat: luoteisosassa on vuoria, pohjoisessa rehevä jokilaakso ja etelässä hiekkaista autiomaataEncounter South Africa Puiston pääosa on aavikkomaisemaa, jossa kasvaa erityisen runsaasti erilaisia kukkivia mehikasveja. Maailman noin 160 mehikasvisuvusta viitisenkymmentä on edustettuina puistossa. Joukossa on myös endeemisiä lajeja. Tunnetuin mehikasvi on namibianpaksujalka (Pachypodium namaquanum), englanniksi ”half- human” (): miehenkorkuinen, lieriönmuotoinen ja haaraton varsi, jonka päässä on töyhtö pieniä oksia. Khoit pitävät näitä kasveja esi-isiensä ruumiillistumina, puoliksi ihmisinä.Puiston kotisivut Puistossa voi olla päivisin yli 50 astetta lämmintä, yöllä lämpötila laskee rajusti. Sateet ovat vähäisiä, ja ilman kosteus päivällä pieni. Kasvit saavat tarvitsemansa veden aamuöisin tiivistyvästä runsaasta kasteesta, joka syntyy, kun mereltä virtaa kostea ilmaa.South Africa Explored Puisto on Unescon maailmanperintökohde sekä luontoon että paimentolaiskulttuuriin ja siihen liittyvien rakennelmien takia.UNESCO == Lähteet == == Aiheesta muualla == Luokka:Etelä-Afrikan kansallispuistot Luokka:Unescon maailmanperintökohteet Etelä-Afrikassa
Hansjörg Jäkle

Hansjörg Jäkle (s. 19. lokakuuta 1971 Schonach) on saksalainen entinen mäkihyppääjä ja olympiavoittaja. Olympialaisista Jäkle voitti joukkuemäen kultaa Lillehammerissa 1994 ja joukkuemäen hopeaa Naganossa 1998. MM- kilpailuissa 1995 hän saavutti joukkuekisassa hopeaa ja Trondheimissä 1997 pronssia. Jäkle oli kymmenes lentomäen maailmanmestaruuskilpailuissa sekä Planicassa 1994 että Oberstdorfissa 1998. Thunder Bayn 1995 MM-kisoissa hän oli suurmäessä kahdestoista ja Naganon olympialaisissa 1998 normaalimäessä seitsemästoista. Saksan mäkihyppymestaruuden Jäkle voitti joukkuekilpailusta vuosina 1993 ja 2002. Maailmancupissa Jäkle sijoittui kerran kolmen parhaan joukkoon: hän oli toinen Bischofshofenissa tammikuussa 1998. Jäkle lopetti uransa vuonna 2002. == Lähteet == * Luokka:Saksalaiset mäkihyppääjät Luokka:Saksalaiset olympiavoittajat Luokka:Vuonna 1971 syntyneet Luokka:Elävät henkilöt
SS Mercator (1904)

SS Mercator oli höyrylaiva, joka liikennöi Suomen Etelä-Amerikan linjalla 1920-luvun puolivälistä toisen maailmansodan alkuun saakka. Se tuli saksalaisen sukellusvene U-21:n upottamaksi. Vuonna 1922 yritysostojen kautta Finland-Amerika Linjenin omistukseensa hankkinut Suomen Höyrylaiva Osakeyhtiö ilmoitti aloittavansa Suomen ja Etelä-Amerikan itärannikon välisen lastilinjaliikenteen usealla laivalla. Vuosia kestäneiden neuvottelujen jälkeen Finland-Amerika Linjen asetti linjalle Mercator-nimisen laivan vuonna 1926, jonka se oli ostanut Manchester Liners Ltd. -varustamolta edellisvuonna. Toisen maailmansodan puhjettua suomalaiset lähteet kertovat Mercatorin joko ajaneen miinaan tai tulleen torpedoiduksi 1. joulukuuta 1939 Pohjanmerellä. Colton Shipping Reports ja Mareud.com kertovat saksalaisen sukellusvene U-31:n upottaneen SS Mercator -nimisen laivan tuona päivänä. Siri Lawsonin, Jan-Olof Hendingin ja Roland Berrin tekemien myöhempien tutkimusten mukaan U-31 olisi upottanut samoihin aikoihin norjalaisen SS Arcturuksen ja Mercatorin upottaja oli U-21 Kinnairds Headin alueella. Laiva upotettiin 1.joulukuuta 1939 kello 9:27 Saksan aikaa sen ollessa matkalla Buenos Airesista ja Leithista kohti kotisatamaansa Helsinkiä. Lastina oli kahvia, maissia, linssejä, kaseiinia ja maapähkinäelintarvikkeita. Yksi miehistön jäsen sai surmansa. Mercatorin upotuksesta vastasi U-21:n komentaja, sukellusveneässä, Kapitänleutnant, myöhemmin Fregattenkapitän, Fritz Frauenheim. Hylyn sijainti on . == Lähteet == Luokka:Höyrylaivat
S/S Mercator (1920)

S/S Mercator oli Suomen Etelä-Amerikan linjalla vuodesta 1937 nimellä SS Angra liikennöinyt höyrylaiva. Saksalaiset takavarikoivat sen Danzigissa Lapin sodan alkupuolella ja internoivat sen miehistön Stutthofin keskitysleiriin. * Aikaisemmat nimet: Maudie, S/S Angra * Myöhemmät nimet: War Peshwa, r/n Empire Crouch, (S/S Mercator), Ruth Nurminen * Rakennuspaikka: Tønsberg, Norja * Rakennusvuosi: 1920 * Pituus: 133 m * Kantokyky: 4 748 gross tons * Vetoisuus: 8 000 brt * Omistajat: 1920–1929 A/S Hvalen, 1929–1937 A/S Hektor, 1937–1942 Atlanta-varustamo, 1942–1944 Finland-Amerika Linjen, 1944–1945 Schulte & Bruns, 1945–1946 Gibbs & Co, 1946–1952 Finland-Amerika Linjen, 1952–1956 Suomen Höyrylaiva Osakeyhtiö, 1956–1959 John Nurminen Oy. * Kotisatama: Helsinki Vuonna 1937 Atlanta-varustamo osti Norjasta aiemmin valasöljyn kuljettamiseen erikoistuneen laivan nimeltä S/S Angra, joka muutettiin kuivalastilaivaksi. Sen ensimmäinen nimi oli Maudie ja se oli rakennettu A/S Hvalen -yhtiölle. Vuonna 1929 se siirtyi A/S Hektor -yhtiön omistukseen ja sen nimi muuttui Angraksi sen siirryttyä suomalaisomistukseen 1937. Vuonna 1942 Angra myytiin Suomen Höyrylaiva Osakeyhtiön omistamalle Finland-Amerika Linjen:ille, joka muutti sen nimeksi S/S Mercator. Laivan vetoisuus oli lähes 8 000 bruttorekisteritonnia ja kantokyky 4 748 gross tons. Se oli 133 metriä pitkänä eräs Suomen pisimpiä aluksia aikanaan. Rauhan aikana se oli muun muassa kuljettanut kahvia suomeen Etelä-Amerikan linjalla, mutta sodan aikana se kulki etupäässä Luulajan ja Saksan välillä kuljettaen rautamalmia saksaan ja tuoden kivihiiltä ja jopa heinäkuormia Suomessa olleiden saksalaisjoukkojen hevosille. 21\. elokuuta 1944 Mercator lähti Luulajasta kohti Danzigia, kapteeninaan H. Salonen, saapuen määränpäähänsä 25. elokuuta. Suomen katkaistua diplomaattisuhteet Saksaan 2. syyskuuta 1944, Mercator oli yhä Danzigissa ja sen miehistö joutui saksalaisviranomaisten internoimaksi 4. syyskuuta. Sen koko 32-henkinen miehistö kuljetettiin lopulta Stutthofin keskitysleirille. Saksalaisten takavarikoitua aluksen se joutui Schulte & Bruns -yhtiön operoimaksi nimellä War Peshwa ja kärsi vaurioita Hampurissa englantilaisten pommittamana. Suomalaiset arvelivat aluksi laivan uponneen sodan aikana, mutta se joutui vuonna 1945 brittien haltuun. Laiva sai nimen r/n Empire Crouch ja sitä operoi Gibbs & Co -niminen yhtiö. Britit korjasivat aluksen vauriot ja luovuttivat sen Suomelle vuonna 1946, jolloin sen nimi vaihtui takaisin Mercatoriksi. Alus asetettiin uudelleen linjaliikenteeseen. Muutamat keskitysleiriltä selvinneet miehistön jäsenet jatkoivat aluksella työskentelyä. Vuonna 1952 alus siirtyi Finland-Amerika Linjenilta täysin Suomen Höyrylaiva Oy:lle. Vuonna 1956 laiva myytiin John Nurminen Oy:lle, jolloin se sai nimen Ruth Nurminen. Lopulta laiva romutettiin Jokohamassa vuonna 1959. == Katso myös == *Stutthof == Lähteet == Luokka:Höyrylaivat Luokka:Lapin sodassa internoidut laivat
Risti-suoliluunivel

Risti-suoliluunivel () tai SI-nivel muodostuu suoliluun eli lonkkaluun yläosan ja ristiluun välille. Se yhdistää yhdessä lihasten ja jänteiden kanssa takaraajan luuston vartalon luustoon. SI-niveltä ei voi liikuttaa tahdonalaisesti, koska siihen ei kiinnity lihaksiaEpämääräinen kipu alaselässä? Syynä voi olla pieni nivel: "Voi tuntua kantapäässä asti" https://kotiliesi.fi/terveys/sairaudet-ja-oireet/epamaarainen-kipu-alaselassa- syyna-voi-olla-pieni-nivel-voi-tuntua-kantapaassa-asti/. SI-nivelen liikelaajuus vaihtelee yksilöllisesti ja on tavallisimmin muutamia asteita kiertoa ja muutamia millimetrejä liukumaa. SI-nivelet toimivat muun muassa selkärangan iskunvaimentajina. SI-nivelten muodossa esiintyy paljon yksilöllistä vaihtelua. Risti-suoliluunivel on verrattain hyvin liikkumaton, mutta estrogeenin vaikutuksesta se löystyy raskauden ja synnytyksen yhteydessä. ==Nivelsiteet== * Ligamentum sacroiliaca ventrale on parillinen nivelside, joka kulkee lonkkaluun ventraalipuolella ristiluun siivestä suoliluuhun * Ligamentum sacroiliaca dorsale on parillinen nivelside, joka kulkee lonkkaluun dorsaalipuolella ristiluusta suoliluuhun * Koiralla on ligamentum sacrotuberale, joka kulkee ristiluusta ja ensimmäisestä häntänikamasta istuinluun kyhmyyn * Märehtijöillä, hevosella ja sialla on ligamentum sacrotuberale latum, joka lähtee kavio- ja sorkkaeläimillä ristiluusta ja hevosella sekä sialla ensimmäisestä häntänikamasta. Se päättyy spina ischiadicaan ja istuinluun kyhmyyn. ==Lähteet== Luokka:Lantio Luokka:Takaraajan nivelet Luokka:Vartalon nivelet
Waikiki

Waikiki () on Honolulun kaupunginosa, joka sijaitsee Oahun saaren etelärannalla, Havaijilla. Waikiki Beach on Waikikin ranta-alue ja yksi maailman tunnetuimmista rannoista. Waikiki ulottuu pohjoisen ja lännen suunnasta Ala Wai Canalilta Diamond Head -tulivuorelle itään. Waikiki on havaijia ja tarkoittaa suihkuavaa vettä. Waikiki on ollut pitkään rentoutumispaikka, jossa vietetään luksuslomaa. Jo 1800-luvun Havaijin kuninkaalliset pitivät ranta-aluetta juhla- ja rentoutumispaikkanaan. Nykyään Waikikin alue rantoineen on turismin keskus Havaijilla. Ranta-alueelta kohoavat korkeat, suurimpien ketjujen modernit hotellikompleksit. Alueen vanhin hotelli, Moana Surfrider, on yhä samalla paikalla, johon se pystytettiin vuonna 1901. Waikikin ranta kärsii monen muun rannan tavoin eroosiosta ja rantaa hoidetaan muun muassa korvaamalla aaltojen viemää hiekkaa. Hiekkaa tuotiin laivoilla ja proomuilla jo 1920- ja 1930-luvuilla jopa Manhattan Beachiltä Kaliforniasta asti. == Lähteet == * gohawaii.com * Moana Surfrider === Viitteet === == Aiheesta muualla == Luokka:Honolulu Luokka:Yhdysvaltain kaupunginosat